b'\n_START_ARTICLE_\nZastava\n_START_PARAGRAPH_\nZastava je kos blaga na drogu, ki se uporablja za signaliziranje ali identifikacijo. Sprva so zastave uporabljali za signaliziranje (kot pri semaforju), kot tudi za identifikacijo tistih, ki so jih prikazovali, za ta namen pa se uporabljajo \xc5\xa1e danes. Poleg osnovnih namenov se zastave danes uporabljajo tudi v ogla\xc5\xa1evanju ali kot okras. Kos blaga imamo v splo\xc5\xa1nem za zastavo, \xc4\x8de ga izobe\xc5\xa1amo in deklariramo za zastavo, \xc4\x8deprav mnoge zastave prepoznamo tudi, \xc4\x8de jih prika\xc5\xbeemo v drugih oblikah. Barve na zastavi se prebirajo od spodaj navzgor._NEWLINE_Veda o zastavah se imenuje veksikologija, iz latinske besede vexillum, ki pomeni zastavo ali prapor.'